К-стапач-обележива(1)

NAME
kbookmarkmerger - Програм за стапање датог скупа обележивача у корисников списак обележивача.

SYNOPSIS

kbookmarkmerger [КуТ опције...] [КДЕ опције...] {фасцикла}

Опис

К-стапач-обележивача је програм за стапање датог скупа обележивача у корисникове обележиваче. Ако корисник до сада није додао ниједан обележивач, биће створен нов списак обележивача и дати обележивачи уметнути у њега. К-стапач-обележивача притом памти који су фајлови већ били стопљени раније, те једном додати обележивачи неће бити додати поново као дупликати. У случају да је КДЕ у погону док се извршава К-стапач-обележивача, КДЕ-ов подсистем обележивача биће обавештен о изменама у корисниковим обележивачима, те ће сви програми који им приступају (нпр. К-освајач) одмах уочити измене.

Традиционално се нешто налик овоме изводило тако што би се при отварању новог корисничког налога користио пажљиво састављени костур домаће фасцикле, који већ садржи стандардни скуп обележивача. Проблем с овим приступом јесте што се после стварања налога не могу ширити нови обележивачи свим корисницима.

Механизам К-стапача-обележивача користан је систем-администраторима када желе да свим корисницима рашире обележивач који указује на одређени документ (на пример, важне напомене о систему). Може бити користан и дистрибутерима, на пример за прилагање фајлова обележивача у пакете тако да их К-стапач-обележивача стопи у корисников списак обележивача при инсталирању пакета. Овако документација за софтверски пакет може постати лако и видљиво приступачна одмах након његовог инсталирања.

Једини параметар неопходан К-стапачу-обележивача јесте име фасцикле у којој ће бити потражени фајлови обележивача. Сви фајлови у датој фасцикли биће узети у обзир за стапање у корисникову поставу. Фајлови обележивача морају бити ваљани ИксБЕЛ фајлови.

Види још

Приручник за К-освајач: help:/konqueror/index.html

Примери

    pera@hal9000 kbookmarkmerger /usr/local/extra-bookmarks

Стапа све фајлове обележивача ускладиштене у /usr/local/extra-bookmarks у Перин списак обележивача.

Стандарди

Спецификација ИксБЕЛ-а: http://pyxml.sourceforge.net/topics/xbel/

Ограничења

При одређивању да ли је дати фајл обележивача већ стопљен у корисников списак обележивача, К-стапач-обележивача просто разматра име фајла; садржај се уопште не проверава. То значи да измена фајла обележивача који је већ једном стопљен са корисниковим обележивачима неће окинути поновно стапање.

Такође имајте у виду да ће, у случају да корисник измени обележивач који је стопљен у његову поставу, изворни фајл обележивача остати неизмењен.

Аутор

Фрерих Рабе <raabe@kde.org>

AUTHOR
Фрерих Рабе.